Ministerstvo spravodlivosti SR (MS) hľadá dodávateľa informačného systému pre eLearning za viac ako 855 tis. eur bez dane z pridanej hodnoty. Kritériom pre výber víťaza má byť najnižšia cena. Ako sa uvádza vo Vestníku verejného obstarávania, tento projekt je súčasťou zlepšenia služieb občanom súdmi v Bratislavskom kraji a pre sedem vyšších územných celkov.
Predmet zákazky zahŕňa návrh, vývoj, dodávku a implementáciu komplexného informačného systému pre eLearning, dodávku nevyhnutného softvéru, licencií a súvisiacich služieb, zabezpečenie vzdelávacej inštitúcie pre školiteľov, obstaranie externých kapacít pre riadenie projektu a predpísanej publicity. Zmluva s víťazom výberového konania má trvať do 30. júna budúceho roka.
(C) 2010, Autorské práva SITA a.s. a uvedené agentúry. Všetky práva vyhradené. Opätovné vydanie alebo rozširovanie obsahu tejto obrazovky bez predchádzajúceho písomného súhlasu SITA a.s. a uvedených agentúr je výslovne zakázané.
BANNER300